Diari Oficial de la Generalitat Valenciana


Sumari del DOGV 3755, del 23-05-2000 (2000/3728)

ORDRE de 8 de maig del 2000, del conseller de Sanitat, per la qual es convoca el II Premi Cuco Santamaría a la investigació sanitària en l'àrea de la Biomedicina.
------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3728


Data del document
:   08-05-2000

Organisme emissor
:   Conselleria de Sanitat

Tipus de document
:   Ordre

Descriptors 

:   * premi cultural
    * investigació mèdica
    * distinció honorífica
    * salut pública

ORDRE de 8 de maig del 2000, del conseller de Sanitat, per la qual es convoca el II Premi Cuco Santamaría a la investigació sanitària en l'àrea de la Biomedicina. [2000/3728]
  
Com a homenatge a la memòria de José Ángel Santamaría i a la seua contribució a la formació i l'enriquiment científic d'un gran nombre de metges, la Conselleria de Sanitat vol continuar convocant el Premi Cuco Santamaría en investigació biomèdica, per al personal que està en període de formació especialitzada en les institucions sanitàries de la Conselleria de Sanitat.
  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Article 1
  
La Conselleria de Sanitat convoca el II Premi Cuco Santamaría, a la labor investigadora en l'àrea de la biomedicina, i aprova les bases per les quals es regirà la present convocatòria que figuren com a annex d'aquesta ordre.
  
Article 2
  
El finançament es farà amb càrrec al capítol 4 del programa pressupostari 411.10, del pressupost de despeses de la Conselleria de Sanitat corresponent a l'exercici 2000, que disposa del crèdit adequat i suficient, amb una dotació de 500.000 pessetes.
  
Article 3
  
Aquesta ordre vigirà des de l'endemà de ser publicada en el Diari Oficial de la Generalitat Valenciana.
  
València, 8 de maig del 2000
  
El conseller de Sanitat,
  
JOSÉ EMILIO CERVERA CARDONA
  
ANNEX
  
Bases del II Premi Cuco Santamaría en matèria d'investigació sanitària
  
Primera. Objecte de la convocatòria
  
Es convoca el II Premi Cuco Santamaría a la investigació sanitària en l'àrea de la biomedicina, que s'atorgarà durant l'últim trimestre del 2000.
  
Segona. Objectius
  
L'objectiu general del premi és la promoció de la investigació sanitària a la Comunitat Valenciana, i concretament la dels professionals que realitzen la seua especialització en institucions sanitàries de la Conselleria de Sanitat.
  
Tercera. Aspirants
  
Podran concórrer a l'obtenció d'aquest premi els titulats menors de 35 anys que realitzen el període de formació sanitària especialitzada pel sistema de residència en les institucions sanitàries dependents de la Conselleria de Sanitat, i que figuren el els treballs com a primer autor.
  
Quarta. Contingut dels treballs
  
Els treballs, referits a l'àrea de la biomedicina, hauran de ser originals i haver sigut publicats durant l'any 1999 en una revista científica inclosa en el Science Citation Index. La investigació s'ha d'haver fet en un centre dependent de la Conselleria de Sanitat.
  
Cinquena. Requisits formals i terminis
  
Dels treballs que concursen se n'han de presentar 6 exemplars, acompanyats d'una carta de presentació de l'autor, en què s'incloguen també les dades següents: nom complet, fotocòpia del DNI, adreça de contacte, centre en el qual s'ha fet la investigació, adreça del centre i, si fa el cas, nom i adreça de contacte del cap del grup d'investigació.
  
Els treballs es presentaran en el registre de la Conselleria de Sanitat (carrer del misser Mascó, 31, 46252, València), abans de l'1 d'octubre del 2000.
  
Acabat el termini de presentació, i dins dels cinc dies següents, es publicarà en el tauler d'anuncis de la Conselleria de Sanitat una relació dels treballs presentats.
  
Sisena. Jurat
  
El jurat estarà format per 7 membres. El presidirà el conseller de Sanitat, que designarà els altres 6 membres entre investigadors, tècnics i personalitats de prestigi rellevant en l'àrea de la biomedicina. Designarà també un secretari, que actuarà amb veu però sense vot.
  
El jurat podrà requerir l'assessorament d'especialistes de reconegut prestigi en les matèries que hagen de ser objecte d'examen i deliberació.
  
La resolució del jurat serà irrevocable.
  
Setena. Naturalesa del premi
  
Es concedirà un premi únic al millor treball que consistirà en 500.000 pessetes i un diploma acreditatiu.
  
El jurat podrà declarar el premi desert.
  
Vuitena. Acceptació de les bases